STATISTICĂ: Un medic român a părăsit țara la fiecare patru ore. Topul județelor care au pierdut cele mai multe cadre medicale.
2.173 medici români au cerut în 2020 certificate de conformitate. Media exodului medicilor din România: 6 pe zi. În 2019, cifrele arătau și mai rău: 8 medici pe zi. România are în acest moment aproximativ 63.000 medici. Cei mai mulți medici au plecat din București: 1.098.
Ești bolnav, mergi la doctor! Asta cât timp mai ai la cine să mergi! Pentru că din România pleacă un medic la fiecare patru ore! Sunt cifrele exodului salvatorilor.România pierde specialiști în sănătate la foc automat. 2.173 în anul pandemiei. Adică 6 pe zi sau unul la fiecare 4 ore! E o scădere a ratei de plecare față de 2019, dar chiar și așa cifrele sunt alarmante.Datele Institutului Național de Statistică arată că România are aproximativ 63.000 de medici, după ce a rămas în 2019 și 2020 fără câteva mii. Sunt doctori specialiști, dar și stomatologi. Și farmaciștii aleg calea străinătății.Topul județelor care au pierdut cei mai mulți medici în 2019-2020București este orașul care a pierdut cei mai mulți medici – peste o mie. E urmat de județele Timiș, Iași, Cluj, Arad și Mureș. Sunt județe care formează specialiști pentru că au universități de profil.Dacă adunăm numărul celor plecați să profeseze în străinătate în ultimii 20 de ani, vedem că acesta se apropie de 30.000.